Դիտարկմանը` այս ընթացքում, ինչ իշխանությունները փոխվել են, բացահայտվում են տարբեր չարաշահումներ. պարզվեց` Հրանուշ Հակոբյանը 70 մլն դրամ չգիտենք, թե ինչ է արել, Հյուսիս-հարավ ճանապարհի շինարարության ժամանակ են չարաշահումներ եղել, ՊՆ-ում վառելիք են «կերել», անգամ վարչապետն է ասում` զարմանում եմ, Շարմազանովն արձագանքեց. «Ես էլ զարմանում եմ վարչապետի պարապությունից, որ գործ անելու փոխարեն գնում է ԳՈՒՄ-ի շուկա, պոմիդորի գին է հարցնում, որը պետք է գյուղատնտեսության առաջատար մասնագետն աներ: Զարմանում եմ վարչապետի պարապությունից, որ առավոտից իրիկուն լայվ ա մտնում: Կամ` գործ անելու փոխարեն մեր կառավարության սիրելի գործընկերները զբաղված են` շոուներ անելով: Շատ լավ հասկանում ենք, որ հին Հռոմից դեռ կա` հաց և տեսարաններ. հաց չեն կարողանում ապահովել, թանկություն է համատարած: Բանանն էժանացավ, մեռան` կոխելով աչքներս: Բանանն էժանացավ, միսը հարյուր անգամ թանկացավ»: